钦定古今图书集成/明伦汇编/氏族典/第301卷 > 《廖用贤尚友录》 > 梁彦光
## 钦定古今图书集成/明伦汇编/氏族典/第301卷 > 《廖用贤尚友录》 > 梁彦光

按《隋书梁彦光传》，“彦光字修芝，安定乌氏人也。祖茂，
魏秦华二州刺史。父显，周荆州刺史。彦光少岐嶷有
至性。魏大统末，入太学，略涉经史，有规检，造次必以
礼。解褐秘书郎。周受禅，迁舍人上士。武帝时，累迁小
驭下大夫，母忧去职，毁瘁过礼。未几，起令视事。后转
小内史下大夫。建德中，为御正下大夫。从帝平齐，以”
功授开府、阳城县公。宣帝即位，拜华州刺史，进封华
阳郡公。寻进位上大将军，迁御正上大夫。俄拜柱国、
青州刺史。属帝崩，不之官。及高祖受禅，以为岐州刺
史，甚有惠政。开皇二年，上幸岐州，悦其能，赐钱五万。
后数岁，转相州刺史。彦光前在岐州，其俗颇质，以静
镇之，合境大化，奏课连最，为天下第一。及居相如，部
岐州，法邺都杂俗，人多变诈，为之作歌，称其不能理
化。上闻而谴之，竟坐免。岁馀，拜赵州刺史。彦光请复
为相州，上从之。彦光下车，发擿奸隐，有若神明，吏人
感悦，略无诤讼。后数岁，卒官。谥曰襄。子《文谦》嗣。